
Доклад за изпълнение на Проекта
	Име на организацията: 
	Център за социална рехабилитация и интеграция и Дневен център за стари хора, гр. Димово и с. Арчар

	Размер на дарението по Фонд „Обединени срещу COVID-19“:
	9 200 лв.

	Начална дата на проекта:
	11.05.2020г.

	Крайна дата на проекта:
	11.06.2020г.

	Реализирани дейности 

	
1. Изготвяне на пакети  с хранителни продукти на  потребителите.
2. Предоставяне предпазни средства и даване на инструкции за тяхната употреба.
3. Кратки и достъпни обяснения коя е фондацията „Америка за България“, която е предоставила тези продукти и с какви други благотворителни инициативи се занимава.
4. Изграждане на екип от доброволци, мотивиране и структуриране на дейността им, с оглед на нови мероприятия.
5. Доброволците помагаха на възрастните хора, които притежават смартфони, как да правят снимки и да ги изпращат на децата и близките.
6. Предоставяне на пакети с хранителни продукти на деца от приемни семейства. Закупихме 3 таблета.
7. Обучавахме децата от приемните семейства в изграждане на умения да благодарят и да бъдат съпричастни към добрите каузи. Те собственоръчно написаха картички на благодарност към Фондацията. 
8. Закупуване на храна, памперси и др. неотложни принадлежности за бебе в приемно семейство.
9. Трудотерапия: засаждане на дръвчета, обработване на терен за засаждане на цветя и храсти и развитие на умения, свързани с естетизирането на околната среда. За целта бяха закупени: мотики, лейка, оградна мрежа, маркучи и др.
10. Арттерапия:  закупени бяха прежди, конци, панама за изработване на предмети във връзка с различни празници – Коледа, Баба Марта, Великден. Раздадохме арт материали за работа в домашни условия.
11. Бяха закупени почистващи препарати, дезинфектанти, предпазни средства, безконтактен термометър, маски за еднократна и многократна употреба и др. за нуждите на двата центъра. Служителите на двата центъра са в ежедневен досег с потребители, във връзка с доставка на храна , лекарства по домовете и заплащане на сметки . От друга страна се нуждаехме  от предпазни средства, които без помощта на Фондацията не можехме да си подсигурим.
12. Психологическа подкрепа – онлайн психологическа подкрепа/ да се снижи тревожността и агресивността/. Изградихме стратегия за общуване без агресия, подобрихме взаимоотношенията с връстници и възрастни.




	Брой хора, получили подкрепа:
	80

	Профил на хората, получили подкрепа:
	хора с физически увреждания, 
интелектуални дефицити;
 хора в неравностойно положение;
 деца в приемни семейства

	Населени места, в които е реализиран проектът:
	Гр. Димово, с. Арчар, с. Гара Орешец

	Публичност на проекта:

	https://www.facebook.com/csri.dimovo, dimovo.bg

	Въздействие на проекта за преодоляване на кризата с COVID-19:

	Дарението на фондацията „Америка за България“ имаше за отделния човек преди всичко символно значение – „Даваш храна -даваш любов“. 
Трогателни бяха срещите на потребителите с доброволците – една част от възрастните хора се разплакваха, умилени от факта, че не са забравени/ а често те са самотно живеещи/ в условията на пандемията.
От друга страна, за по-голяма част от хората това бе реална материална помощ, тъй като пенсиите им са не повече от 250-300 лв.
От трета, срещата с членове на екипа на ЦСРИ и ДЦСХ и доброволците по повод на даренията ни даде обратна връзка как са се чувствали по време на пандемията и социалната изолация, кой им е помагал, как са се справяли със тревожността и страховете си, как са възприемали съобщенията във връзка с извънредната ситуация, предоставена от медиите.
Видяхме, че когато проявиш милост и състрадание, не само на думи, хората стават по-отворени и много по-склонни да говорят за проблемите и нуждите си, без да се стесняват и срамуват.
Подсигурените предпазни средства  даваха сигурност и спокойствие на потребителите да се придвижват до магазина, аптеката, пощата, а така също и спокойствие, и сигурност на нашите сътрудници и доброволци, които имаха постоянен досег с потребителите, във връзка с доставянето на храна и лекарства по домовете.
Специална беше грижата ни към децата от приемни семейства – намериха положителни начини да изразят тревожни чувства като страх и тъга. Участваха в творчески дейности като игри и рисуване.



	
Изготвил доклада:

Име: Татяна Тодорова

	
Длъжност: Директор ЦСРИ и ДЦСХ гр. Димово


	
Подпис: .


	Дата: 17.06.2020г.

